Колега
Феликс Мартин Андреас Матијас Блуме (; Фридберг, 3. август 1984), познатији под уметничким именом Колега (изворно -{Kollegah}-), немачки је репер. Такође је познат и као ’Колега дер Бос’ () или ’Бос дер Босе’ (), те под псеудонимом ’Тони’ (-{T.O.N.I.}-). Снима у својој хип хоп издавачкој кући Алфа мјузик емпајер, са седиштем у Брауншвајгу (Доња Саксонија). Стил и манир му је увелико заснован на гангста репу. Најпознатији је по панчлајнима, дводелном метру, комплексу и вишесложним римама.

Биографија 
Феликс Блуме је рођен 3. августа 1984. године у Фридбергу (Хесен, Западна Немачка). Отац му је канадског, а мајка немачког порекла. Неке делове детињства је провео без оца. Надимак ’Колега’ је узео по очуху из Алжира. Одрастао је у Зимерну.

Године 2004. је дипломирао у Гимназији „Херцог-Јохан” у Зимерну; био је највиши степен, абитур.

Од децембра 2004. до маја 2005. Колега је учествовао у реп бетловима на онлајн платформи „Рајмлига бетл арена” (Reimliga Battle Arena, RBA) и победио у 11 од 14 оцењених бетлова. Сматра се да је најбржи репер у Немачкој.

Његов деби албум, Alphagene, изашао је 2007. године — као четврти значајнији албум Селфмејд рекордса. Попео се највише на 51. позицију немачког рангирања албума GfK.

У децембру 2012, из Селфмејд рекордса је изашао Zuhältertape Vol. 4 — први Колегин универзално дистрибуисан микстејп/концепт албум. Нашао се на 1. месту на немачким чартовима за албуме током прве недеље продаје преко 115.000 копија. Сертификован је као златни у току прве недеље.

Колега је живео у Диселдорфу и студирао јуриспруденцију на Универзитету у Мајнцу.

Године 2013. је добио гран при за колаборациони албум Jung, brutal, gutaussehend 2 који је снимио са Фаридом Бенгом. У првој недељи од издања продато је 80.000 копија албума.

Дана 9. маја 2014. године, немачки репер Колега је издао свој четврти соло албум — King. Добио је златни статус у Немачкој унутар 24 сата од изласка, са продатих више од 100.000 јединица и 160.000 током прве недеље; постао је први албум неког немачког уметника на броју један глобалног чарта албума Спотифаја. Такође, ниједан други реп албум у Немачкој није икада добио златни статус за само 24 сата.

У децембру 2016, издао је албум Imperator у својој издавачкој кући — Алфа мјузик емпајер.

Направљен је 77-минутни филм Колегине посете Палестини; када је постављен на Јутјуб постао је вирални, са преко 430.000 прегледа у прва 24 сата.

Контроверзе

Завада са Агро Берлином 
Дана 11. марта 2009. године, изашао је Chronik 2 — албум са више уметника Селфмејд рекордса. Песма Westdeutschlands Kings — коју изводе Колега, Фејворит и Фарид Бенг — садржавала је увреде за Зидоа, Флера и Кити Кета из Агро Берлина.

Два дана после је објављена песма с насловом Früher wart ihr Fans, коју су као одговор отпевали Флер, Кити Кет и Годзила. У песми оптужују уметнике Селфмејд рекордса да су створили заваду само да би боље продали албум; Кити Кет такође напада Фејворита помињући смрт својих родитеља, који су умрли током камповања због ватре.

Колега је одговорио 20. марта песмом Fanpost, у којој је Флера назвао „дебелим кромпиром” и навео како га пробада шаргарепа.

Флер је узвратио песмом Schrei nach Liebe, чији је хор увелико базиран на хит синглу Ерцтеа из 1993. — Schrei nach Liebe.

Дискографија 

 Студијски албуми

 Колаборациони албуми

 Микстејпи

 Компилације

 Семплери

 Слободне нумере

Турнеје 

 Alphagene (2008)
 Mittelfinger Hoch (2009)
 Teens for Cash (2010)
 Je mehr Testo besser (2010)
 Live 2011 (2011)
 JBG 2 (2013)
 King (2014)
 Red Light (2016)
 Imperator (2017)
 JBG 3 (2018)
 Monument (2019)

Награде и признања 

 2008: Juice Awards — 1. место у категорији Newcomer National
 2009: Juice Awards — 1. место у категорији Album National за микстејп/стрит албум Zuhältertape Volume 3 и 2. место у категорији Künstler National
 2014: 1 Live Krone — у категорији Best Hip-Hop-Act за сингл Du bist Boss
 2014: Webvideo-Preis — у категоријама Epic, AAA за музички видео Armageddon
 2014: Webvideo-Preis — у категорији Newbie за објаву промоције на Јутјубу
 2015: Echo — за Best Interactive Act и најбољи акт у категорији Hiphop/Urban

 Златни сертификати 
 2013: за албум Jung, brutal, gutaussehend 2 са Фаридом Бенгом
 2014: за албум King

 Платинасти сертификати 
 2014: за албум King

 Златни сертификати 
 2013: за албум Jung, brutal, gutaussehend 2 са Фаридом Бенгом
 2014: за албум King

Библиографија 
 DAS IST ALPHA!: Die 10 Boss-Gebote (2018), München: Riva,

Референце 

 Општа референца

Литература

Спољашње везе 

Рођени 1984.
Немачки хип-хоп музичари
Немачки певачи
Људи под псеудонимом
Биографије живих особа